Prayut Chan-o-cha

Yang Amat Berhormat Jeneral Prayut Chan-o-cha (juga digelar sebagai Prayuth Chan-ocha; ; ; lahir 21 Mac 1954) ialah ahli politik Thai dan bekas Panglima Tentera Darat Diraja Thai yang berkhidmat sebagai Perdana Menteri Thailand ke-29 semenjak penguasaan tentera junta dari tahun 2014 hingga 2023. Prayuth telah berdepan pelbagai cabaran termasuk kes mahkamah, usul undi tidak percaya dan protes jalanan sepanjang sembilan tahun memegang jawatan perdana menteri.

Pendidikan
Prayuth belajar di Akademi Angkatan Bersenjata Kelas 12, Kolej Pemerintah Tentera (CGSC) Kelas 63 dan Kolej Pertahanan Thailand (NDC) 5020 serta menghadiri Kursus Infanteri Dasar Kelas 51, Kursus Infanteri Lanjutan Kelas 38. Beliau juga belajar ijazah Sains di Akademi diraja Chulachomklao.

Kerjaya tentera
Setelah lulus dari Akademi Tentera Chulachomklao, Prayuth bertugas di Rejimen Infantri ke-21 dari Pengawal Diraja. Pada tahun 2002, ia menjabat sebagai Wakil Komandan Jenderal di Divisi Infantri ke-2 dari Angkatan Tentera Diraja Thai, naik ke peringkat Komandan Jenderal satu tahun kemudian. Pada tahun 2005, ia menjadi Wakil Komandan Jenderal Angkatan Darat .

Prayuth adalah Panglima Angkatan Tentera Diraja Thailand 2008-2009 dan pada tahun 2009 diangkat ajudan kehormatan raja. Pada tahun 2010, beliau menggantikan Anupong Paochinda sebagai Panglima tentera.

Pentadbiran
Setelah rampasan kuasa Thailand pada 2006, Prayuth dipilih ke Majlis Perundangan Negara, seterusnya menyertai Jawatankuasa Persekitaran dan Sumber Tenaga. Beliau ditugaskan mengawasi infrastruktur elektrik MEA. Dari 2007 hingga 2010, beliau menjadi pengarah bebas Thai Oil Public Co Ltd dan sejak 7 Oktober 2010 beliau menjadi Pengarah Bank Tentera Thai.

Kontroversi

Baling kulit pisang kepada seorang wartawan
Pada satu sidang media pada 24 Disember 2014 Prayut membaling kulit pisang yang dimakannya kepada seorang wartawan. Kejadian tersebut berlaku kerana beliau berang terhadap seorang wartawan yang mendesaknya untuk memandang ke arah kamera bagi membolehkan gambarnya diambil.

Lagu baharu dikecam netizen
Pada bulan Februari 2018, Prayut yang melancarkan lagu terbaharunya menerima respons negatif daripada netizen. Lagu ciptaannya yang bertajuk "Diamond Heart" itu dimuat naik melalui YouTube dan telah mendapat lebih 40,000 'dislike' berbanding bilangan 'like' yang jauh lebih rendah.

Lirik lagu itu ditulis oleh Prayut sendiri dan dinyanyikan oleh seorang pegawai tentera Thailand yang menceritakan tentang janji dalam menghadapi segala rintangan bersama-sama seorang wanita.

Demikian antara bait-bait kata yang dituliskan dalam lagu nukilan Prayut itu.

Lagu itu bagaimanapun menerima kritikan netizen yang menyindir makna politik di dalam lagu itu, malah ada yang memerli dengan menyatakan itu ialah 'hadiah' daripada Prayut untuk rakyatnya sempena sambutan Hari Valentine.

Sembur wartawan dengan cecair sanitasi
Pada 9 Mac 2021, Prayut meninggalkan sekumpulan petugas media dalam keadaan terpinga-pinga  apabila beliau mengakhiri sesi sidang medianya dengan menyemburkan cecair sanitasi tangan ke arah wartawan kerana tidak mahu emnjawab soalan yang tidak disukainya.

Pada 12 Mac 2021, Prayut memohon maaf kerana menyembur cecair sanitasi tangan ke arah wartawan ketika sidang akhbar mingguan.

Tak pakai pelitup muka
Pada 26 April 2021, Prayut didenda 6,000 baht (RM782) kerana melanggar peraturan semasa mesyuarat Rumah Kerajaan.

Gantung tugas Perdana Menteri
Pada 24 Ogos 2022, Mahkamah Perlembagaan Thailand menggantung Prayut daripada tugasannya selepas memutuskan untuk mendengar petisyen bagi meneliti keabsahan mandatnya untuk tempoh lapan tahun.

Keputusan mahkamah
Pada 30 September 2022, Mahkamah tertinggi Thailand mengumumkan bahawa Prayut boleh kembali semula sebagai Perdana Menteri. Dalam keputusan mereka, panel hakim berkenaan berhujah bahawa penggal Prayut  tidak bermula secara rasmi sehingga perlembagaan yang disokong tentera berkuat kuasa pada April 2017. Berdasarkan ukuran itu, penggal lapan tahun beliau tidak akan berakhir sehingga April 2025.

Rujukan

Orang hidup
Kelahiran 1954
Perdana Menteri Thailand dari 2014–2023
Pemimpin yang berkuasa melalui rampasan kuasa
Tentera Thailand
Orang Thai